cyanic-selkie/wikianc huggingface dataset:
மரியா பசீர்
இவரது பணியை அங்கீகரித்து, அமெரிக்க வெளியுறவுத்துறை, தலைமைத்துவம், தைரியம், திறமை மற்றும் மற்றவர்களுக்காக தியாகம் செய்ய விருப்பம் காட்டும் உலகெங்கிலும் உள்ள பெண்களுக்கு வழங்கப்படும் சர்வதேச வீரதீரப் பெண்கள் விருதை வழங்கியது. குறிப்பாக பெண்களின் உரிமைகளை மேம்படுத்துவதற்காக, பெரும்பாலும் தங்கள் உயிருக்கு ஆபத்து ஏற்படும் என அறித்தும் செயல்படும் பெண்களுக்கு இத்தைகைய விருது வழங்கப்படுகிறது. இவர் 2011ல் டைம் இதழின் உலகில் மிகவும் செல்வாக்குள்ள 100 மனிதர்கள் அடங்கிய டைம் 100 என்ற பட்டியலில் இவர் இடம் பெற்றார்.
ஆரம்பகால வாழ்க்கையும் கல்வியும்
தனது குடும்பத்தில் மூத்த குழந்தையாக் இவர், பள்ளி நாட்களில் இருந்தே ஒரு பிரகாசமான மாணவியாக இருந்தார். நாட்டில் பெண்கள் மீதான அணுகுமுறையில் மிகவும் கட்டுப்பாடு உள்ள நிலையில் பள்ளி நிலைக்கு அப்பாலும் படிக்க வேண்டுமென இவர் தனது மறைந்த தந்தையால் ஊக்குவிக்கப்பட்டார். தனது பட்டதாரிப் படிப்புக்கான நுழைவுத் தேர்வுகளில் மூன்று விருப்பங்களைத் தேர்வு செய்ய வேண்டிய கட்டாயம் ஏற்பட்டபோது, அவைகள் அனைத்தின் கீழும் 'சட்டத்தை' நிரப்பினார். விண்ணப்பங்களை பரிசீலித்து ஒப்புதல் அளிக்கும் உயர்கல்வி அமைச்சர், இவரது உறுதியால் ஈர்க்கப்பட்டு, சட்டம் படிக்க ஒப்புதல் அளித்தார். இவர் 1994இல் காபுல் பல்கலைக்கழகத்தில் நான்கு ஆண்டு சட்டப் படிப்பில் பட்டம் பெற்றா. பின்னர் காபுலில் ஒரு வழக்கறிஞராக ஒரு வருடம் பயிற்சி பெற்றார்.
சொந்த வாழ்க்கை
1996இல், பட்டம் பெற்ற பிறகு, சீனாவைச் சேர்ந்த ஒரு இறக்குமதி வணிகத்தின் உரிமையாளரை மணந்தார். மேலும் தனது நகரமான எறாத்துக்கு சென்றார். இவருக்கு இரண்டு மகன்களும் ஒரு மகளும் உள்ளனர். மூத்த மகன் ஜெர்மனியில் படிக்கிறார், மற்ற இருவர் (சஜத் மற்றும் யாசமன்) வீட்டிலேயே படிக்கிறார்கள். ஏனெனில் இவருக்கும் இவரது குடும்பத்திற்குமான மரண அச்சுறுத்தல்கள் முறையான பள்ளி படிப்பை கடினமாக்குகிறது.
தலிபான்களின் கீழ்
தனது பயிற்சிக்குப் பிறகு, முதலில் காபுலிலும் பின்னர் எறாத்திலும் குற்றவியல் புலனாய்வாளராக தலைமை வழக்கறிஞர் அலுவலகத்தில் தனது வாழ்க்கையைத் தொடங்கினார். எறாத்துக்குச் சென்ற சிறிது காலத்தில், 1995இல், தலிபான்கள் நகரத்தை ஆக்கிரமித்து, பெண்களை வேலை செய்வதைத் தடுத்தனர். 2001ஆம் ஆண்டில் அமெரிக்கப் படையெடுப்பு நிகந்த பின்னர் பெண்கள் மீண்டும் வேலை செய்யத் தொடங்கும் வரை, இவரும் மற்ற பெண்களைப் போலவே வீட்டுக்குள் இருக்க வேண்டியிருந்தது, அந்த நேரத்தில் இவர் குற்றவியல் புலனாய்வாளராக தனது முந்தைய பாத்திரத்தை மீண்டும் தொடங்கினார். தாலிபான்கள், பெண்கள் படிக்க அல்லது வேலை செய்வதை சட்டவிரோதமாக்கி, அவர்கள் ஆண்களைச் சார்ந்து இருப்பதை உறுதி செய்தனர். இவர் பெண்களுக்கு இரகசியமாக, தனது இல்லத்தில், மாணவிகளுக்கு படிப்பதற்குத் தேவையான மற்ற பொருட்களை கடத்த ஆரம்பித்தார். தலிபான் ஆட்சி வீழ்ச்சியடையும் என்று இவர் நம்பினாள், இது நடந்தபோது பெண்கள் வேலைக்கு சேர தயாராக இருக்க வேண்டும் என்று விரும்பினார். தாலிபான்கள் இவருடைய செயல்பாடுகளை அறிந்திருந்தார்கள். இவர் என்ன செய்கிறார் என்பதை அறிய இரண்டு முறை இவரது கணவனை அழைத்து விளக்கம் கேட்டனர்.
கொலை முயற்சிகள்
இவரது நியமனம் ஒரு பெண்ணாக இருந்ததால், தாலிபாங்களால் சரியாக எடுத்துக் கொள்ளப்படவில்லை. ஊழல் ஒழிப்பு நடவடிக்கைகள் மற்றும் குடும்ப வன்முறைகளால் பாதிக்கப்பட்ட பெண்கள் தங்கள் கணவர்களை நீதிமன்றத்திற்கு அழைத்துச் செல்ல இவருக்கு தைரியம் அளித்தது. இவர் பதவி விகக் கோரி, தொலைபேசி மிரட்டல்களைப் பெறத் தொடங்கினார். எறாத்தை சேர்ந்த சில அடிப்படை மதகுருமார்கள் பொது இடங்களில் வரம்பற்ற பெண்கள் மீது பத்வா வெளியிட்டனர். இதனால் பதறிப்போன இவர், தனக்கு பாதுகாப்பு வழங்குமாறு மாநில அதிகாரிகளை கேட்டுக்கொண்டார். ஆனால் மாநில அதிகாரிகள் இவருடைய கோரிக்கைகளுக்கு செவிசாய்க்கவில்லை, பின்னர் 2007 இல், இவருடைய குழந்தைகள் பொதுவாக வெளியே விளையாடிக் கொண்டிருந்த நேரத்தில், இவருடைய வீட்டிற்கு வெளியே ஒரு வெடிகுண்டு வெடித்தது. அப்போது மழை பெய்தது. அதனால் குழந்தைகள் வீட்டுக்குள் இருந்தனர். இவரது உயிருக்கு அச்சுறுத்தல்கள் இருப்பதைக் கண்ட அமெரிக்க அரசு, ஆயுதம் ஏந்திய காவலர்களை நியமித்து. மற்றொரு சம்பவத்தில், இவரது பாதுகாவலரின் மகன் ஒருவர் கடத்தப்பட்டு படுகொலை செய்யப்பட்டார். குற்றவாளிகள் அவரை இவரது மகன் என்று தவறாக கருதினர். இது போன்ற நிகழ்வுகள் இவரது குழந்தைகளை வீட்டுப் படிப்பை எடுக்க கட்டாயப்படுத்தியது.
மேற்கோள்கள்
பகுப்பு:வாழும் நபர்கள் பகுப்பு:1970 பிறப்புகள்
லகிரு திரிமான்ன
சர்வதேச போட்டிகள்
சனவரி 5, 2010 இல் டாக்காவில் நடைபெற்ற வங்காளதேசத் துடுப்பாட்ட அணி,இந்தியத் துடுப்பாட்ட அணி மற்றும் இலங்கைத் துடுப்பாட்ட அணி ஆகிய நாடுகள் பங்கேற்ற முத்தரப்பு ஒருநாள் தொடரில் விளையாடும் வாய்ப்பினைப் பெற்றார்.இந்தத் தொடரில் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். 38 பந்துகளில் 22ஓட்டங்கள் எடுத்தார். இந்தப் போட்டியில் இலங்கை அனி வென்றது. சூன் 16,2011 இல் சௌதாம்டனில் நடந்த இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். திலகரத்ன டில்சான் காயம் காரணமாக விலகியதால் இவருக்கு வாய்ப்பு கிடைத்தது. போட்டியின் முதல் ஆட்டப்பகுதியில் துவக்கவீரராக களம் இறங்கிய இவர் 62 பந்துகளில் இவர் 10 ஓட்டங்கள் எடுத்து ஜேம்ஸ் அண்டர்சன் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 157 பந்துகளில்38 ஓட்டங்கள் எடுத்தார். இந்தப் போட்டி சமனில் முடிந்தது.
அடிலெய்டு நீள்வட்ட அரங்கத்தில் ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களை எடுத்தார். 2014 ஆம் ஆண்டில் நடந்த ஆசியக் கோப்பை போட்டியில் விளையாடும் வாய்ப்பினைப் பெற்றார். இந்தத் தொடரில் திலகரத்ன டில்சான் காயம் காரணமாக விலகியதால் இவருக்கு துவக்க வீரராக களம் இறஙக் வாய்ப்பு கிடைத்தது. வங்காளதேசத் துடுப்பாட்ட அணிக்கு எதிரான போட்டியில் குசல் பெரேராவுடன் இணைந்து விளையாடும் வாய்ப்பினைப் பெற்றார். பாக்கித்தான் துடுப்பாட்ட அணிக்கு எதிரான இரண்டு போட்டிகளில் நூறு ஓட்டங்கள் எடுத்தார். இந்தத் தொடரில் இலங்கை அணி ஐந்தாவது முறையாக வென்று சாதனை படைத்தது. இந்தத் தொடரில் அதிக ஓட்டங்கள் எடுத்த வீரர்களின் பட்டியலில் இவர் முதலிடம் பிடித்தார். இவரின் சராசரி 55.80 ஆகும். இஞ்சியோனில் நடைபெற்ற 2014 பொதுநலவாய விளையாட்டுக்களில் இலங்கைத் துடுப்பாட்ட அணியின் தலைவராக நியமிக்கப்பட்டார். ஆப்கானித்தான் துடுப்பாட்ட அணிக்கு எதிரான இறுதி ஒருநாள் பன்னாட்டுத் துடுப்பாட்டப் போட்டியில் அந்த அணியை வீழ்த்தி கோப்பை வென்றார்.
நியூசிலாந்து துடுப்பாட்ட அணிக்கு எதிரான ஏழு போட்டிகள் கொண்ட ஒருநாள் பன்னாட்டுத் துடுப்பாட்டத் தொடரில் விளையாடும் வாய்ப்பினைப் பெற்றார். சனவரி 23, 2015 இல் நடைபெற்ற ஐந்தாவது போட்டியில் இலங்கை அணியின் தலைவராக நியமிக்கப்பட்டார். அஞ்செலோ மத்தியூஸ் காயம் காரணமாக விலகியதால் இவர் தலைவராக நியமிக்கப்பட்டார். துவக்கவீரராக களமிறங்கிய இவர் 45 ஓட்டங்கள் எடுத்தார். மேலும் 2 இலக்குகளை வீழ்த்தினார். ஆனால் இந்தப்போட்டியில் 108 ஓட்டங்கள் வித்தியாசத்தில் இலங்கை அணி தோல்வியடைந்தது. 6 ஆவது போட்டியில் தோல்வியடைந்தது. எழாவது போட்டியில் இலங்கை அணி வெற்றி பெற்றது. 4-2 எனும் கணக்கில் நியூசிலாந்து அணி தொடரை வென்றது.
வெளியிணைப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள்
நீது சிங்
நீது சிங் (Neetu Singh), பிறப்பு 8 ஜூலை 1958 ), "நீத்து கபூர்" என்ற பெயரில் அறியப்பட்ட இந்திய பாலிவுட் திரைப்பட நடிகையாவார். இவர் பேபி சோனியா என்ற பெயரில் 8 வயதில் நடிக்கத் தொடங்கினார். குழந்தைக் கலைஞராக அவரது முதல் பாத்திரம் "சுராஜ்" (1966) படத்தோடு ஆரம்பமானது. பின்னர் "ரூபா", "தஸ் லுக்", "தோ காலியான்" (இரு வேடங்களில்) ஆகிய படங்களில் நடிக்க ஆரம்பித்தார்.  "வாரிஸ்" (1969) மற்றும் "பவித்ர பப்பி" என்ற படங்களிலும்  இவர் குழந்தை நட்சத்திரமாக நடித்துள்ளார்.  1973 இல் "ரிக்சாவாலா" திரைப்படத்துடன் நடிக்க ஆரம்பித்த இவர், 1973 முதல் 1983 வரை முன்னணி கதாநாயகியாக 50 படங்களில் தோன்றினார். 1983 ஆம் ஆண்டில் தன்னுடன் அடிக்கடி நடித்து வந்த இணை நட்சத்திரமான் ரிசி கபூருடன் தனது திருமண வாழ்க்கையை ஆரம்பித்த இவர் சில காலம் படங்களில் நடிப்பதிலிருந்து ஒதுங்கியிருந்தார். 26 ஆண்டுகளுக்குப் பின்னர் 2009 இல் மீண்டும் திரையில் தோன்றிய இவர் "லவ் ஆஜ் கல்" என்ற காதல் படத்தின் மூலம் ஒரு வெற்றிப் படத்தை அளித்தார். "தோ தோனி சார்" (2010), "ஜப் தக் ஹை ஜான்" (2012) "பேஷ்ரம்" (2013) போன்ற படங்களிலும் தோன்றினார்.
ஆரம்ப வாழ்க்கை
நீது சிங் தில்லியில் ஒரு சீக்கிய குடும்பத்தில் பிறந்தார்.
தொழில்
நீது சிங் 1966இல் குழந்தை நட்சத்திரமாக "சுராஜ்" என்ற படத்தின் மூலம் அறிமுகமானார். இப்படத்தில் முன்னணி ஜோடிகளான ராஜேந்திர குமார் மற்றும் வைஜெயந்திமாலா ஆகியோருடன் நடித்திருந்தார். நடிகை வைஜெயந்திமாலாவின் நடனப் பள்ளியில் காணப்பட்ட இவரை, தத்தினேனி பிரகாஷ் ராவ் என்பவரிடம் அறிமுகப்படுத்தப் பட்டார். "சூராஜ்" படத்தில் சிறிய அளவிலான ஒரு அசத்தலான பாத்திரத்திற்காக நீத்து தேர்ந்தெடுக்கப்பட்டார். "தஸ் லக்", "வாரிஸ்"(1969), "பவித்ரா பாப்பி" மற்றும் "கர் கர் கி கஹானி" போன்ற திரைப்படங்களில் குழந்தை நட்சத்திரமாக நடித்தார். குழந்தையும் தெய்வமும் என்றத் தமிழ்ப் படத்தில் குட்டி பத்மினியின் பாத்திரத்தில் " தோ காலியன்" என்ற பெயரில் மறுபதிப்பு செய்த படத்தில் தோன்றினார்.
"யாதோங்க் பாரத்"(1973) என்ற படத்தில் ஒரு சிறிய வேடத்தில் நடனமாடுபவராக தோன்றினார். " லேகர் ஹம்" என்ற அந்தப் பாடல் மிகப்பெரிய வெற்றியைப் பெற்றதும், இவருக்கு மீண்டும் முக்கிய வேடங்கள் கிடைக்க ஆரம்பித்தன. பல படங்களில் இவருக்கு வேடிக்கையான அன்பான மகள், அல்லது நம்பிக்கையான் உயிரோட்டமுள்ள காதலி பாத்திரங்கள் கிடைத்தன. நடிகர் ரிசி கபூருடன் 12 படங்களில் நடித்துள்ள இவர் பின்னர் தனது 21வது வயதில் 1980இல் அவரையே மணந்தார். அப்போது அவர் நடிப்பின் உச்சத்தில் இருந்தார். "காலா பத்தார்" படத்திற்காக "சிறந்த துணை நடிகைக்கான பிலிம்பேர் விருததிற்கு பரிந்துரைக்கப்பட்டார். ஆனாலும் இவர் திரை வாழ்க்கையிலிருந்து ஒதுங்கினார்.
சொந்த வாழ்க்கை
திரையில் நடித்த வந்த நீது மற்றும் ரிசி கபூர் ஆகிய இருவரும் காதலில் விழுந்தனர். 1980 ஜனவர் 22 அன்று இருவருக்கும் திருமணம் நடைபெற்றது. இவர்களுக்கு ரித்திமா கபூர் சாஹ்னி மற்றும் ரன்பீர் கபூர் என்ற குழந்தைகள் உண்டு. ஆடை வடிவமைப்பாளராக உள்ள ரித்திமா கபூர் டெல்லியைச் சேர்ந்த தொழிலதிபர் பரத் சாஹ்னி என்பவரை 2006 இல் மணந்து கொண்டார். இவர்களுக்கு சமாரா என்ற ஒரு மகளுண்டு. ரன்பீர் கபூர் ஒரு நடிகராக இந்தி பட உலகில் தன்னை நிலை நிறுத்திக்கொண்டார்.
மரியாதை
மும்பையிலுள்ள பாந்த்ரா பாண்ட்ஸ்டான்டில் இவரது கை அச்சிடப்பட்டது. மேலும் "வாக் ஆப் த ஸ்டார்" என்ற பட்டமும் கிடைத்தது.
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:1958 பிறப்புகள் பகுப்பு:20 ஆம் நூற்றாண்டின் இந்திய நடிகைகள்
ஜெர்மானிய போர்க்கப்பல் பிஸ்மார்க்
பிஸ்மார்க் எனும் போர் கப்பல் நாஸி ஜெர்மானியர்களின் கிரிக்ஸ் கடற்படைக்காக கட்டப்பட்ட இரண்டு பிஸ்மார்க கப்பல்களில் முதலாவதாகும். இது வேந்தர் ஓட்டோ வான் பிஸ்மார்க் என்பாரின் நினைவாக இப்பெயரிட்டு அழைக்கப் பட்டது. இது ஜூலை 1936இல் ஹாம்பர்க்கில் உள்ள ப்ளோம்&வாஸ் கப்பல் கட்டும்துறையில் வைக்கப் பட்டு பெப்ருவரி 1939இல் ஆரம்பிக்கப் பட்டது. 1940 ஆகஸ்டில் முடிக்கப் பட்டது. பின் ஜெர்மானிய போர் கப்பல்களின் அணிக்குள்ளாக செல்ல நியமிக்கப் பட்டது. பிஸ்மார்க் மற்றும் அதன் சகோதரி கப்பல் ட்ரிபிட்ஸும்தான் ஜெர்மானியில் கட்டப் பட்ட கப்பல்களில் மிகப் பெரிய போர்கப்பல்கள் ஆகும். இன்னும் சொல்லப் போனால் ஐரோப்பிய ஆட்சியிலே இவைகள் தான் கட்டப் பட்ட மிகப் பெரிய கப்பல்களாகும்.
காப்டன் எர்னெஸ்ட் லின்ட்மன் என்பவர் தலைமையில் இது செயல் பட்ட எட்டு மாத காலங்களில் இந்த போர் கப்பல் ஒரே ஒரு முறை தான் தாக்குதல் நடத்தியது. 1941 மே மாதத்தில் எட்டு நாட்கள் இந்த தாக்குதல் நடைபெற்றது. இதற்கு ரெயினுபங் என்று ஜெர்மானிய மொழியில் பெயரிடப் பட்டது. இந்த கப்பல் மற்றொரு கனமான போர்க்கப்பலான பிரின்ஸ் யூகன் என்ற கப்பலோடு இணைந்து அட்லாண்டிக் பெருங்கடலில் வட அமெரிக்காவில் இருந்து இங்கிலாந்துக்கு சென்று கொண்டிருந்த  நேச நாட்டுப் போர்க்கப்பலோடு சண்டை இடும்படியாகச் சென்றது. இது ஸ்காண்டிநேவியன் அல்லாத சில பகுதிகளில் காணப் பட்டது. பிரிட்டிஷ் கப்பல் படை அந்த இடங்களுக்குச் சென்று அவற்றை தடை செய்தது. டென்மார்க் ஜலசந்தியின் போர்தளத்தில் நேச நாடுகளின் சின்னமான இங்கிலாந்து இராணியின் ஹூட் போர்கப்பல் பிரின்ஸ் யூகனைத் தாக்கியது இந்த நிகழ்வு ஒருவேளை தவறுதலாக இருக்கலாம் அதே வேளையில இங்கிலாந்து இராணியின் அடுத்த கப்பல் வேல்ஸ் நாட்டு இளவரசர் என்பது பிஸ்மார்க்கைத் தாக்கியது. இந்த போரில் யூகனும் பிஸ்மார்க்கும் முதலில் ஹூடையும் பிறகு வேல்ஸ் இளவரசரையும் சேதப் படுத்தியது. இதனால் வேல்ஸ் இளவரசன் கப்பல் பின்வாங்கியது. பிஸ்மார்க்கும் மூன்று முறை எதிரி கப்பல்களை மூன்றுமுறை தாக்கியதால் கடும் சேதமடைந்தது. எனவே தனது தாக்குதல் பணியை ஒரு முடிவுக்கு கொண்டு வர வேண்டியதாகிவிட்டது.
கப்பலின் கட்டுமானமும் அதன் தனி சிறப்புகளும்
பிஸ்மார்க் கப்பல் கட்டுவதற்கான உத்தரவு "எர்ஸாட்ஸ் ஹனோவர்" (ஜெர்மானிய மொழி - ஹனோவருக்குப் பதிலாக) என்ற பெயரில் வழங்கப் பட்டது. இவைகள் 1880 - 1905 வரை கட்டப்பட்ட ஜெர்மானிய போர்க் கப்பல்களுக்குப் பதிலாகக் கட்டப் பட்டதாகும். 1880 -1905 வரை கட்டப் பட்ட கப்பல்கள் pre-dreadnaught என்று அழைக்கப் பட்டன இந்த வார்த்தை வழக்கொழிந்த ஆங்கில வார்த்தையிலிருந்து பெறப் பட்டது. இந்த வார்த்தை பயமில்லாத மனிதன் என்று அர்த்தம் கொளவதாகும். இவ்வகை கப்பல்கள் ஜெர்மானிய பேரரசுக்கு உரியதாகும். இது ஜெர்மானிய பேரரசின் கப்பல் படை என்று அழைக்கப் பட்டது. இவைகள் 1871 லிருந்து 1919 வரை செயல்பட்டு வந்தது. இந்த அரச கப்பல் படைக்காகத்தான் பிஸ்மார்க் கப்பல் கட்டும் படி உத்தரவு வழங்கப் பட்டது. ஆங்கில எழுத்து "எஃப்" என்கிற தலைப்பில் இந்த ஒப்பந்தம் வழங்கப் பட்டது. இந்த ஒப்பந்தம் ஹம்பர்க்கில் உள்ள ப்ளோம்&வாஸ் எனும் கப்பல் கட்டும் துறைக்கு வழங்கப் பட்டது. இங்கு ஜூலை 1 1936இல் மீனின் துடுப்பு போல உள்ள அமைப்பு கப்பலின் இரு பக்கமும்  மத்திய கோடை ஒட்டி வைக்கப்பட்டது. இந்த பணி ஹெல்கன்IX என்ற இடத்தில் வைத்து நடைபெற்றது.1939, பெப்ருவரி 14 அன்று இந்தக் கப்பல் நிறைவுற்று தன் பணியைத் தொடங்கும் படி கடலுக்குள் செலுத்தப் பட்டது. அந்த சிறப்பு கொண்டாட்டத்தின் போது இந்த கப்பலின் பெயருக்கு உரியவரான அரசர் ஓட்டோ பிஸ்மார்க் என்பாரின் பெயர்த்தி டாரதி வான் லோயன்ஃபெல்ட் என்பவர் கப்பலுக்கு பெயர் சூட்டினார். பெயர் சூட்டு விழாவில் அடால்ஃப் ஹிட்லரும் பேசினார். இதன் பிறகு கப்பலுக்கு பொருத்த வேண்டிய பாகங்கள் பொருத்தப் பட்டது. பிஸ்மார்க் முதன் முதலாக 24 ஆகஸ்து 1940இல் கடற்படை கப்பல்களோடு சேர்ந்து தனது முதல் சோதனை ஓட்டத்தைத் துவங்கியது. இந்த சோதனை ஓட்டம் பால்டிக் கடலில் நடைபெற்றது. கப்பலின் தலைவர் ஸீர் ஸி எர்னஸ்ட் லின்ட்மன் தலைமை பொறுப்பு ஏற்று கப்பலை வழி நடத்தினார்.
இக்கப்பல் கட்டி முடிக்கப் பட்டவுடன் இதன் நிறை 41,700 டன்கள் ஆகும். அவற்றில் ஏற்றப் படும் பொருட்களின் நிறையோடு 50,300 டன் இருந்தது. இதன் முழு நீளம் 251 மீட்டர், இதன் மிக அகலமான புள்ளி 36மீ மேலும் கப்பலின் அடிபாகமும் நீரும் சந்திக்கும் பகுதியின் அதிக பட்ச நீளம் 9.9 மீட்டர் ஆகும். இக்கப்பல் ஜெர்மானியர்களின் போர்கப்பல் எல்லாவற்றிலும் பெரியதாகும். இங்கிலாந்தின் அரச கப்பல் வான்கார்டை விட ஐரோப்பாவில் உள்ள மற்ற கப்பல்கள் எல்லாவற்றிலும் இது பெரியதாகும். இக்கப்பல் ப்ளோம்&வாஸ் மூன்று வலிமைமிக்க நீராவி விசையாழிகள் மற்றும் ப்ன்னிரெண்டு எண்ணெய் கொதிகலன் மூலம் ஆற்றல் பெற்றது. இவைகள் மூலம் இக்கப்பல் 110,450
அடிக்குறிப்பு
பகுப்பு: ஜெர்மானிய போர்கப்பல்கள் பகுப்பு: இரண்டாம் உலகப் போரில் பங்கு பெற்ற போர்கப்பல்கள் பகுப்பு: ஐரோப்பாவில் கட்டப் பெற்ற மிகப் பெரிய போர் கப்பல்கள் பகுப்பு:போர்க் கப்பல்கள்
பற்றுக்காய் உத்தி
சதுரங்க விளையாட்டில் பற்றுக்காய் உத்தி(Skewer) என்பது  ஊடுகதிர் தாக்குதல் அல்லது எக்சு கதிர் தாக்குதல் என்றும் அழைக்கப்படுகிறது. சதுரங்க ஆட்டத்தில் செருகி உருவாக்கும் இக்கட்டான நிலை போலவே பற்றுக்காய் உத்தியும் இத்தகைய நிலைப்பாட்டை எதிரிக்கு உண்டாக்குகிறது. உண்மையில் பற்றுக்காய் சில சமயங்களில் எதிர் செருகி என்றும் அழைக்கப்படுகிறது. செருகி, பற்றுக்காய் இரண்டிற்கும் உள்ள வேறுபாடு என்னவெனில் பற்றுக்காய் உத்தியில் அதிக மதிப்புடைய காய் முன்பாகவும் குறைவான மதிப்புள்ள காய் பின்னாலும் இருக்கும். இதனால் எதிரி அதிகமதிப்புள்ள காயை வேறு இடத்திற்கு நகர்த்த வலியுறுத்தப்படுகிறார். குறைவான மதிப்புடைய காயை தாக்குபவர் கைப்பற்றிக் கொள்ளலாம். ( பார்க்கவும்: சதுரங்க காய்களின் சார்பு மதிப்பு  ) நீண்ட தூரம் தாக்க வல்லமை கொண்ட  இராணி ,  யானை மற்றும்  அமைச்சர்  போன்ற காய்கள் பற்றுக்காய்களாக முடியும்.
வகைகள்
பற்றுக்காய்களை, இலக்குப் பற்றுக்காய். சார்புப் பற்றுக்காய் என இரண்டு வகையாக பிரிக்கலாம். இலக்குப் பற்றுக்காய் உத்தியாக இருந்தால் அங்கு அரசர் முற்றுகையில் இருப்பார். சதுரங்க விதிகளுக்கு உட்பட்டு அரசரை கட்டாயமாக முற்றுகையில் இருந்து விடுவிக்க முயலவேண்டும். சார்புப் பற்றுக்காய் உத்தியெனில் அங்கு அரசரைத் தவிர பிற காய்கள் தாக்கப்படும் அபாயத்தில் இருக்கும். எனவே இங்கு தாக்கப்படும் காயைத்தான் நகர்த்த வேண்டுமென்ற கட்டாயம் இல்லை.
சார்புப் பற்றுக்காய்
அருகிலுள்ள படத்தில் கருப்பு நகர்வை செய்ய வேண்டும். வெள்ளை அமைச்சர் கருப்பு இராணியை பற்றுக்காயாக வைத்து யானையைக் கைப்பற்ற திட்டமிட்டுள்ளார். யானையை விட இராணியின் சார்பு மதிப்பு அதிகமென்பதால் இராணியை கட்டாயமாக காப்பாற்ற வேண்டிய நிலையில் கருப்பு உள்ளார். எனவே அடுத்த நகர்வை இராணியை வேறு இடத்திற்கு நகர்த்துவார். வெள்ளைக்கு கருப்பு யானை கிடைக்கிறது. இந்த உத்தியே சார்புப் பற்றுக்காய் உத்தி எனப்படுகிறது.
இலக்குப் பற்றுக்காய்
அருகிலுள்ள படத்தில் வெள்ளை நகர்வை செய்ய வேண்டும். கருப்பு அமைச்சர் வெள்ளை அரசரை பற்றுகாயாக வைத்து இராணியைக் கைப்பற்றத் திட்டமிட்டுள்ளார். இவ்வாறு அரசரை பற்றுக்காயாக்கி திட்டமிடுவதுதான் இலக்குப் பற்றுக்காய் உத்தி எனப்படும். இங்கு கட்டாயமாக அரசரைத்தான் நகர்த்த வேண்டும். இதனால் கருப்புக்கு வெள்ளை இராணி கிடைக்கிறது. அதிக மதிப்புடைய காய் நேரடியாகத் தாக்கப்படுகிறது என்பதால் செருகியை காட்டிலும் பற்றுக்காய் உத்தி பயனுள்ளதாக கருதப்படுகிறது.
போட்டியிலிருந்து உதாரணம்
1989 ஆம் ஆண்டில் நைகல் சார்ட்டு மற்றும் ரபேல் வகானியன் இடையில் நடைபெற்ற ஆட்டத்தில் வெள்ளை தன்னுடைய அமைச்சரை தியாகம் செய்து இலக்குப் பற்றுக்காய் உத்தியின் மூலமாக கருப்பு இராணியைக் கைப்பற்றுகிறது. வெள்ளை கடைசியாக 51. Be5+ என்று விளையாடியுள்ளார். கருப்பு 51...Kxe5 என்று விளையாடினால் வெள்ளை 52.Qc3+ என்று விளையாடி கருப்பு இராணியைக் கைப்பற்றிவிடலாம். கருப்பு தோல்வியை ஏற்றுக் கொண்டு விலகுகிறார்.
வெளிப்புற இணைப்புகள்
பகுப்பு:சதுரங்க உத்திகள் பகுப்பு :சதுரங்க சொல்லாட்சி
தரவு குறிமுறையாக்கத் தரப்பாடு
தரவு குறிமுறையாக்கத் தரப்பாடு (Data Encryption Standard) என்பது பிணையப் பாதுகாப்பிற்கான குறிமுறையாக்க நுட்பம். முதன்முதலில் ஐக்கிய அமெரிக்க அரசும், பின்னர் உலகளாவிய நிறுவனங்களும் பயன்படுத்தத் தொடங்கின. முன்னர், பாதுகாப்பாக அறியப்பட்ட இது, பின்னர், பாதுகாப்பற்றதாக அறிவிக்கப்பட்டது. இதன் மேம்பட்ட பதிப்பான டிரிப்பிள் டெஸ் (triple DES) பாதுகாப்பை உறுதி செய்கிறது. இது இயங்கும் விதன் எளிமையானது. குறியீட்டைக் கொண்டு செய்தியின் பைனரி இலக்கங்களை இடம் மாற்றுவதும், அவற்றை மதிப்பை மாற்றுவதும் ஆகும். இந்த செயற்பாடுகள் வெவ்வேறு வகையில் செய்யப்பட்டு முற்றிலும் மாறுபட்ட செய்தியை அளிக்கும். இதில் இருந்து மூல செய்தியை கண்டறிவது இயலாத காரியம். இத்தகைய மாற்றங்கள் 16 சுற்றுகள் நிகழ்கின்றன. இதன் குறைகளின் காரணமாக, மேம்பட்ட குறிமுறையாக்கத் தரப்பாடு கண்டுபிடிக்கப்பட்டது.
பகுப்பு:பிணையப் பாதுகாப்பு
லித்தியம் மின்கலன்
லித்தியம் மின்கலன் (Lithium battery) என்பது குறைந்த எடையும் அதிக ஆற்றலும் கொண்ட நீடித்து உழைக்கக் கூடிய ஒரு மின்கலன் ஆகும்.கைக்கடிகாரம் போன்றவற்றில் பயன்படுத்தப்படும் இது நாணய வடிவில் தயாரிக்கப்படுகிறது. ஆக்சிசனேற்ற நிலையில் உள்ள லித்தியம் இக்கலத்திற்குத் தேவையான ஆற்றலை வழங்குகிறது. ஒரு முறை இவை ஆற்றலிழந்ததும்; மீண்டும் திறனேற்றி இவற்றைப் பயன்படுத்த முடியாது. ஆனால் லித்தியம்-அயனி மின்கலன்களோ மீண்டும் மீண்டும் திறனேற்றிப் பயன்படுத்தும் விதத்தில் அமைந்தவையாதலால் மடிக்கணிணி, செல் பேசி ஆகியவற்றில் பயன்படுத்தப்படுகின்றன.
பகுப்பு:மின்சக்தி மூலங்கள்
இடம் சுட்டிப் பொருள் விளக்குதல்
பகுப்பு:கல்வி
செங்கோடி
. செங்கோடி என்பது தமிழ்நாட்டின், கன்னியாகுமரி மாவட்டத்தில், திருவட்டாறுக்கு 5 கிமீ தொலைவில் உள்ள ஒரு சிற்றூர் ஆகும் இந்த கிராமமானது கல்குளம் வட்டத்துக்கு உட்பட்ட ஒரு பகுதியாகும். செங்கோடி பத்மநாபபுரம் சட்டமன்ற தொகுதியின் ஒரு பகுதியாகும்.
செங்கோடியில் 1200 ஆண்டு பழமையான முததுற மகாதேவர் கோவில் அமைந்துள்ளது. இங்கு நெல், வாழை, மரவள்ளிக்கிழங்கு, தேங்காய் மற்றும் ரப்பர் தோட்டங்கள் அதிகம் உள்ளன. அருகிலுள்ள கிராமங்களின் பெயர் ஒட்டலிவிளை, வடக்கநாடு, கொட்டாரவிளை மற்றும் புல்லாணி.
மேற்கோள்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள கிராமங்கள்
எக்சு 509
எக்சு 509 (X-509) என்பது பிணையப் பாதுகாப்பிற்கானச் சான்றிதழ். இதன் அமைப்பு கீழ்க்கண்டவாறு இருக்கும்.
மாவட்ட மட்ட ஆட்சிப் பிரிவுகள் (வியட்நாம்)
இது 2007 அக்தோபர் 11 இன் நிலவரப்படியான வியட்நாமின் மாவட்ட மட்ட ஆட்சிப் பிரிவுகளைத் (தோன்விகான் சின்சாப் குயேன்) தருகிறது. இம்மட்ட ஆட்சிப் பிரிவு, மாவட்டநிலை மாநகரங்களையும் (தான்போதிரூசு துவோசுதின், நகரியங்கள் (தி சா), ஊரக மாவட்டங்கள் (குயேன்), நகரக மாவட்டங்கள் (குவான்) ஆகியவற்றை உள்ளடக்கும். இவை மேலும் ஊரகப் பகுதிக் குமுகங்களாகவும் (சா) (குயேன் உட்பிரிவுகளும், குவான், நகரியங்களின் புறநகர்களும்) நகரகப் பகுதி சிறகங்களாகவும் (பூவோங்) (மாநகரங்களிலும் நகரியங்களிலும் அமையும் உட்பிரிவுகள்),  நகரியங்களாகவும் (தித்திரான்) பிரிக்கப்படுகின்றன.
எக்சு 509
இந்த சான்றிதழ்கள் பல கோப்பு வடிவங்களில் (.cer, .der) சேமிக்கப்பட்டிருக்கும்.
மாவட்ட மட்ட ஆட்சிப் பிரிவுகள் (வியட்நாம்)
மாவட்ட மட்ட மாகாண மாநகரங்களும் நகரியங்களும் ஆக அமையும் நகரகப் பகுதிகள் 5 வகுப்புகளாக பிரிக்கப்படுகின்றன. இவற்ரில் முத மூன்று தரவரிசை வகுப்பு சார்ந்த நகரகப் பகுதிகளாக மாகாண மாநகரங்கள் அமையும்; நான்கம் வகுப்பில் நகரியங்கள் அமையும்; ஐந்தாம் வகுப்பில் மாவட்டநிலை சாராத நகரியங்கள் அமையும்.
எக்சு 509
சான்றுகள்
பகுப்பு:பிணையப் பாதுகாப்பு
மாவட்ட மட்ட ஆட்சிப் பிரிவுகள் (வியட்நாம்)
மாவட்ட மட்ட ஆட்சிப் பிரிவுகள் கீழே தரப்படுகின்றன:
வெளி இணைப்புகள்
பகுப்பு:இரண்டாம் அடுக்கு ஆட்சிப் பிரிவுகள் பகுப்பு:வியட்நாமின் மாவட்டங்கள் பகுப்பு:வியட்நாம் ஆட்சிப் பிரிவுகள்
ஹிந்துஸ்தான் டைம்ஸ்
ஹிந்துஸ்தான் டைம்ஸ்  (HT ) (எச்.டி) (ஆங்கில மொழி : Hindustan Times) ஒரு இந்திய ஆங்கில-மொழி நாளிதழ் ஆகும், 1924 ஆம் ஆண்டு இந்திய சுதந்திர இயக்கத்தின் கால கட்டத்தை சார்ந்து இந்த நாளிதழ் நிறுவப்பட்டதாகும் ("இந்துஸ்தான்" என்பது வட இந்தியாவின் வரலாற்றுப் பெயராகும்).
மின்ட் (வணிகத்திற்கான ஆங்கிலத் தினசரி), ஹிந்துஸ்தான் (இந்தி தினசரி), நந்தன் (மாதாந்திர குழந்தைகள் பத்திரிகை) மற்றும் கடம்பானி (மாதாந்திர இலக்கியப் பத்திரிகை) ஆகியவை ஹிந்துஸ்தான் டைம்ஸின் பிற துணை வெளியீடுகளாகும். இந்த செய்தி ஊடகக் குழுவானது பீவர் (Fever) என்ற வானொலி அலைவரிசையையும் சொந்தமாகக் கொண்டுள்ளது. மேலும் வடிவமைப்பாளர் டியான் வோன் பர்ஸ்டென்பெர்க் (Diane von Fürstenberg), ஷூ தயாரிப்பாளர் கிரிஸ்டியன் லூபட்டின் (Christian Louboutin), குஸ்ஸி (Gucci) CEO ராபர்ட் போலட் மற்றும் கார்டியர் மேலாண்மை இயக்குநர் பேட்ரிக் நார்மண்ட் போன்றவர்களைக் கொண்ட சிறப்பான வருடாந்திர சொகுசுக் கலந்தாய்வையும் எச்.டி. ஏற்பாடு செய்கிறது. பிர்லா குடும்பத்தின் அங்கத்தவரான கே.கே. பிர்லா அவர்கள் ஹிந்துஸ்தான் டைம்ஸின் உரிமையாளர் ஆவார்.
வரலாறு
பஞ்சாப்பின் அகாலி இயக்கம் மற்றும் ஷிரோமனி அகாலி தளத்தின் நிறுவனத் தந்தையான மாஸ்டர் சுந்தர் சிங் லியால்புரி அவர்களால் 1924 ஆம் ஆண்டு ஹிந்துஸ்தான் டைம்ஸ் நிறுவப்பட்டது. எஸ் மங்கல் சிங் கில் (டீசில்தர்) மற்றும் எஸ். சன்சல் சிங் (ஜாண்டியாலா, ஜுலந்தர்) ஆகியோர் இந்த நாளிதழுக்குப் பொறுப்பேற்றனர். பீடீ மதன் மோகன் மல்லையா மற்றும் மாஸ்டர் தாராசிங் ஆகியோர் இதன் நிர்வாகக்குழு உறுப்பினர்களுள் இருந்தனர். நிர்வாகத் தலைவர் மற்றும் தலைமை காப்பாளராக மாஸ்டர் சுந்தர் சிங் லியால்புரியே இருந்தார்.
தேவ்தாஸ் காந்தியுடன் (மகாத்மா காந்தியின் மகன்) இந்த நாளிதழின் முதல் பதிப்பாசிரியராக கே. எம். பனிக்கர் பொறுப்பேற்றார், இவர் பதிப்பாசிரியரின் குழுவிலும் இடம் பெற்றிருந்தார். செப்டம்பர் 15, 1924 இல், மகாத்மா காந்தி மூலமாக இந்த நாளிதழின் தொடக்க விழா நிகழ்த்தப்பட்டது. டெல்லியில் உள்ள (தற்போது சுவாமி ஷர்தா நந்த் மார்க்) நயா பசாரில் இருந்து இதன் முதல் பதிப்பு வெளியானது. சி. எஃப். ஆண்டிரிவ்ஸ், செயின்ட் நிஹால் சிங், மவுலானா முகமது அலி, சி. ஆர். ரெட்டி (டாக்டர் கட்டமஞ்சி ராமலிங்க ரெட்டி), டி.எல். வஸ்வானி, ருச்சி ராம் சஹ்னி, பெர்னார்டு ஹட்டன், ஹாரிந்தர் நாத் சட்டோபாத்யாய, டாக்டர் சைஃபுதீன் கிச்லூ, ரூபி வாட்சன் மற்றும் பலரிடம் இருந்து எழுத்துகள் மற்றும் கட்டுரைகள் ஆகியவற்றைக் கொண்டு இந்த நாளிதழ் வெளியானது.
இருபதாம் நூற்றாண்டின் முதல் பகுதியில் இந்திய சுதந்திர இயக்கத்தைச் சார்ந்து இந்த நாளிதழ் இயங்கியது, மேலும் அலகாபாத் உயர்நீதிமன்றத்தில் "ஹிந்துஸ்தான் டைம்ஸ் அவமதிப்பு வழக்கையும் (ஆகஸ்ட்-நவம்பர், 1941)" இந்த நாளிதழ் சந்தித்தது. அந்த சமயத்தில் தேவ்தாஸ் காந்தி (மகாத்மா காந்தியின் மகன்) மற்றும் குஷ்வந்த் சிங் உள்ளிட்ட இந்தியாவின் பல முக்கிய பிரமுகர்கள் மூலமாக இது பதிப்பு செய்யப்பட்டது. ஆகஸ்ட் 2008 இல், நிர்வாகத்தை ஏற்றுக்கொண்டதன் காரணமாக பத்திரிகையின் தலைமைப் பதிப்பாசிரியராக சஞ்சோய் நாராயண் பதவி ஏற்றார்.
அண்மையில், இதன் பத்திரிகைத் தலையங்கப் பக்கமானது, முக்கியமான மாறுதல்களைக் கண்டது, மேலும் அதிகப்படியான இணக்கம் மற்றும் பக்கத்திற்கு சிறிது குறைந்த அக்கறையைக் கொண்டு வருவதற்காக "அபிப்ராயம்" எனப் பெயரிடப்பட்டது.
எச்.டி. மும்பை பதிப்பு
எச்.டி. மும்பையானது, (சிறுபக்கச் செய்தித்தாள் வடிவத்தில்) எச்.டி. கஃபே என்றழைக்கப்படும் (தற்போது செவ்வாய் கிழமை முதல் ஞாயிற்றுக் கிழமை வரை 24 பக்கங்களையும், திங்கட் கிழமைகளில் 16 பக்கங்களை மட்டுமே கொண்டு வெளிவருகிறது) தினசரி நாளிதழ் இணைப்பைக் கொண்டுள்ளது. வாரத்தில் ஐந்து நாட்கள் எச்.டி. கஃபேயானது பயணம், உடல்நலம், ஆட்டோமொபைல்கள், வார இறுதி மற்றும் சாதனங்கள் போன்ற வாழ்க்கைக்குப் பொருத்தமான (நீண்ட காலத்திற்கு கொடுக்கப்படுவதில்லை) பகுதிகளைக் கொண்டு வெளிவருகிறது. புதன்கிழமைகளில் 'ஹரிஜான்ஸ்' என்ற கல்வி இணைப்பைக் கொண்டுள்ளது. ஞாயிற்றுக்கிழமைகளில் புருன்ச் என்றழைக்கப்படும் பத்திரிகையுடன் இந்த நாளிதழ் வெளிவருகிறது. பம்பாயின் NMIMS இன் பழைய மாணவரான மோஹித் அவுஜா மூலமாக மும்பைப் பதிப்பு நிர்வகிக்கப்பட்டு வருகிறது. சமர் ஹலர்ன்கர் மும்பையின் இல்லற பதிப்பாசிரியர் ஆவார்.
எச்.டி. டெல்லி பதிப்பு
எச்.டி. டெல்லியானது, எச்.டி. சிட்டி எனப்படும் தினசரி நாளிதழ் இணைப்பைக் கொண்டுள்ளது. செவ்வாய்க்கிழமைகளில் 'ஷைன் வீக்லி' எனப்படும் வேலைகளுக்கான இணைப்பு இதில் வெளிவருகிறது; புதன்கிழமைகளில் 'எச்.டி. ஹாரிஜன்ஸ்' எனப்படும் கல்வி இணைப்பு வெளிவருகிறது; நில உடைமைகள் பகுதியானது 'எச்.டி. எஸ்டேட்ஸ் எனப்படுகிறது. ஒவ்வொரு ஞாயிற்றுக் கிழமையும் திருமணம் சார்ந்த பகுதியுடன் புருன்ச் என்றழைக்கப்படும் பத்திரிகையும் எச்.டி. டெல்லியில் வெளிவருகிறது. வாரத்தின் மாறுபட்ட நாட்களில் 'எச்.டி. லைவ்' என்றழைக்கப்படும் டெல்லியின் 8 பகுதிகளின் ஒவ்வொன்றுக்காகவும் சிறப்பு இணைப்புகளையும் இந்த நாளிதழ் கொண்டுள்ளது.
சைய்தன்யா கல்பாக்கின் பதவி விலகலுக்குப் பிறகு, தலையங்கப் பொறுப்பானது பங்கஜ் பால் மற்றும் வீ.கிரிஷ்ணா ஆகியோரால் பங்கிட்டுக் கொள்ளப்படுகிறது. ஆகஸ்ட் 2008 ஆம் ஆண்டில், சஞ்ஜோய் நாராயண் தலைமைப் பதிப்பாசிரியராக பதவியமர்த்தப்பட்டார், மேலும் நிர்வாகப் பதிப்பாசிரியராக சமர் ஹலர்ன்கர் பொறுப்பேற்றார்.
உரிமைத்துவம்
டெல்லியைச் சார்ந்த ஆங்கில நாளிதழான ஹிந்துஸ்தான் டைம்ஸ் கே.கே பிர்லா அமைப்பின் ஒரு பகுதியாகும். தொழிலதிபர் கே.கே பிர்லாவின் மகளான ஷோபனா பார்தியா மற்றும் பேத்தியான ஜி.டி பிர்லா மூலமாக இந்த நாளிதழ் நிர்வகிக்கப்பட்டு வருகிறது. எச்.டி. மீடியா லிமிட்டேட் இந்த நாளிதழை சொந்தமாகக் கொண்டுள்ளது. கே.கே பிர்லா அமைப்பு தற்போது எச்.டி. மீடியாவின் 69 சதவீத பங்கைக் சொந்தமாகக் கொண்டுள்ளது, தற்போது அதன் மதிப்பு ரூபாய் 834 கோடியாகும். 1986 ஆம் ஆண்டு ஹிந்துஸ்தான் டைம்ஸில் ஷோபனா பார்த்தியா பொறுப்பு ஏற்றுக்கொண்ட போது, ஒரு தேசிய நாளிதழில் தலைமை செயற்குழுவில் பொறுப்பு வகிக்கும் முதல் பெண் என்ற பெயரைப் பெற்றார். காங்கிரஸ் கட்சியில் இருந்து ராஜ்ய சபா உறுப்பினராக ஷோபனா பரிந்துரைக்கப்பட்டார். ஹிந்துஸ்தான் டைம்ஸுடன் ஒருங்கிணைந்து, எச்.டி மீடியாவானது டெசிமார்ட்டினி, பீவர் 104 பண்பலை வானொலி, மின்ட் (பத்திரிகை) ஆகியவற்றையும் சொந்தமாகக் கொண்டுள்ளது.
புற இணைப்புகள்
பகுப்பு:இந்திய நாளிதழ்கள் பகுப்பு:இந்திய ஆங்கிலப் பத்திரிகைகள் பகுப்பு:கூகுள் தமிழாக்கம்-ஊடகம்
தேசிய நெடுஞ்சாலை 8எ (இந்தியா)
மேற்கோள்கள்
பகுப்பு:இந்திய தேசிய நெடுஞ்சாலைகள்
ஜேம்ஸ் அய்ல்வார்ட்
ஜேம்ஸ் அய்ல்வார்ட் (James Aylward, பிறப்பு: 1741, இறப்பு: திசம்பர் 27 1827), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 111 முதல்தர துடுப்பாட்டப் போட்டிகளில் கலந்து கொண்டுள்ளார். 1773 - 1793 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1741 பிறப்புகள் பகுப்பு:1827 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள்
ஹலாப் பண்பாடு
ஹலாப் பண்பாடு (Halaf culture) (கிமு 6,100 — 5,100) தொல்பழங்காலத்தில் பண்டைய அண்மை கிழக்கின் வடக்கு மெசொப்பொத்தேமியா பகுதிகளான தற்கால தென்கிழக்கு துருக்கி, சிரியா மற்றும் வடக்கு ஈராக் பகுதிகளில்  கிமு 6100 - கிமு 5100-க்கும் இடைப்பட்ட காலத்தில் விளங்கிய பண்பாடாகும்.
வடக்கு சிரியாவில் உள்ள ஹலாப் தொல்லியல் மேட்டின் பெயரால் இப்பண்பாட்டை ஹலாப் பண்பாடு எனப்பெயரிடப்பட்டது.
டெல் ஹலாப் தொல்லியல் களத்தை 1977 மற்றும் 1927களில் முதலில் அகழ்வாய்வு செய்தவர் மேக்ஸ் வான் ஓப்பன்யும் ஆவார்.
1908ல் ஹலாப் பண்பாட்டின் தொல்பொருட்களை தென்கிழக்கு துருக்கியில் முதலில் கண்டறிந்தவர் ஜான் கார்ஸ்டாங் ஆவார். ஹலாப் பண்பாட்டின் முக்கியத் தொல்பொருட்கள், தற்கால வடக்கு ஈராக் நாட்டின் மோசுல் நகரத்திற்கு அருகே உள்ள  டெல் அர்பச்சியா தொல்லியல் களத்தில் கிடைத்துள்ளது.
தோற்றம்
தென்கிழக்கு அனதோலியாவின் மலைகளில் ஆடு, மாடுகளை மேய்த்துக் கொண்டிருந்த நாடோடி கூட்டத்தின் வழித்தோன்றல்களே ஹலாப் மக்கள் என்றும், வேறு சிலர் வடக்கு ஈராக்கின் மலைப் பகுதிகளில் வாழ்ந்த மலைப் பழங்குடியின மக்கள் என்றும் கருதுகின்றனர்.
இருப்பினும் மேற்படி கருதுகோள்கள், அண்மையில் 1986ல் நடைபெற்ற தொல்லியல் அகழ்வாய்வுகளில் ஹலாப் மக்களின் தோற்றம் மற்றும் பண்பாடு குறித்து புதிய உண்மைகள் வெளிவரத் துவங்கியது.
தற்போது டெல் சபி அபைது (Tell Sabi Abyad) தொல்லியல் களத்தின் 11 அடுக்குகளை அகழ்வாய்வு செய்கையில் 7 முதல் 11 அடுக்களில் கண்டெடுத்த தொல்பொருட்கள் முந்தைய ஹலாப் பண்பாடு காலத்தவைகள் என்றும், 4 முதல் 6 அடுக்குகளில் இருந்த தொல்பொருட்கள்  மூலம் ஹலாப் - உபைதுகளில் இடைநிலைக் காலத்தைவைகள் என்றும்; 1 முதல் 3 வரையிலான அடுக்குகள் துவக்க கால ஹலாப் பண்பாட்டுக் காலத்தியது எனத் தொல்லியள் ஆய்வாளரக்ள் கணித்துள்னர்.
புதிய தொல்பொருளியல் ஆய்வாளர்கள் ஹலாப் பண்பாடு தீடீரென்றோ அல்லது வெளிநாட்டு மக்களின் தாக்கத்தால் தோன்றவில்லை என உறுதிசெய்யப்பட்டு,  மாறாக வடக்கு சிரியாவின் உள்நாட்டு பழங்குடி மக்களிடையே ஏற்பட்ட  மாற்றங்களில் ஒரு தொடர்ச்சியான செயல்முறைகளின் விளைவாகவே ஹலாப் பண்பாடு தோன்றியது. that spread to the other regions.
கட்டிடக்கலை
ஹலாப் பண்பாட்டின் தொல்லியல் களங்களில் சில தொன்மையான கட்டிடங்கள் தற்கால வடக்கு சிரியாவில் உள்ள ஹலாப் தொல்லியல் மேட்டின் அகழ்வாய்வின் போது கண்டெடுக்கப்பட்டது. தொல்லியல் களத்தில் தேன் கூடு போன்று வட்ட வடிவத்தில் அமைந்த கல்லறைக் கட்டிடம் இக்கட்டிடங்கள் கருங்கல் அஸ்திவாரத்தின் மீது களிமண் செங்கற்களால் கட்டப்பட்டுள்ளது. இக்கட்டிடங்கள் சமயச் சடங்களுக்காகவும், மக்கள் வாழிடங்களாகவும் பயன்படுத்தப்பட்டுள்ளது.
ஹலாப் மட்பாண்டக் கலை
மட்பாண்டக் கலைஞர்களால் உருவாக்கபப்ட்ட ஹலாப் மக்களின் மட்பாண்டங்கள் இரண்டு நிறங்களில் விலங்குகளின் உருவங்களால் ஓவியம் தீட்டப்பட்டுள்ளது. இது போன்ற மட்பாண்டங்கள் வடக்கு  மெசொப்பொத்தேமியாவின் நினிவே, சகர் பசார், அனதோலியா பகுதிகளின் தொல்லியல் களங்களில் கிடைக்கப் பெற்றுள்ளது. பல மட்பாண்டங்கள் சமையல் பணிக்காக படைத்துள்ளனர். ஹலாப் மக்கள் களிமண் மற்றும் கற்களாலான முத்திரைகள் பயன்படுத்தினர். ஹலாப் மக்கள் செப்பின் பயன்பாட்டை அறிந்திருந்தாலும், களிமண் மற்றும் கற்களாலான கருவிகள் பயன்படுத்தினர்.
பொருளாதாரம்
ஹலாப் மக்கள் மழை நீரை நம்பி தரிசு நில வேளாண்மையை மேற்கொண்டனர். கோதுமை, பார்லி, ஆளிச் செடிகளை பயிரிட்டனர். மேலும் இறைச்சி, கம்பளி உடை மற்றும் பால் பொருட்களுக்காக செம்மறி ஆடுகள் மற்று வெள்ளாடுகளை மேய்த்து வளர்த்தனர்.
ஹலாப் பண்பாட்டின் முடிவு (வடக்கின் உபைதுகள்)
ஹலாப்-உபைதுகளின் கலப்பின மக்களின் நுழைவால், கிமு 5,000 ஆண்டுகளில் ஹலாப் பண்பாடு முடிவிற்கு வந்து, ஹலாப்-உபைதுகளின் பண்பாட்டின் இடைகாலம் துவங்கியது. பல ஹலாபிய பண்பாட்டுக் குடியிருப்புகள் அழிந்தது. எஞ்சியவைகள் உபைதுகளின் பண்பாட்டுக் களங்களாக மாற்றம் பெற்றது.
ஹலாப் பண்பாட்டு காலத்திற்கு பிந்தி வந்த வடக்கு மெசொப்பொத்தேமியா உபைதுகளை, தெற்கு மெசொப்பொத்தேமியாவின் உபைதுகளை வேறுபடுத்திக் காட்டியது. உபைது மக்கள் ஹலாப் பண்பாட்டை பின்பற்றினர்.
வெளி இணைப்புகள்
பகுப்பு:பண்டைய வரலாறு பகுப்பு:மெசொப்பொத்தேமியாவின் வரலாறு பகுப்பு:மெசொப்பொத்தேமியா
கடல் தேவதை மீன்
கடல் தேவதை மீன் (Pomacanthidae) என்பது கீளி வடிவி வகுப்பைச் சேர்ந்த ஒரு மீன் குடும்பம் ஆகும். இவை அத்திலாந்திக் பெருங்கடல், இந்தியப் பெருங்கடல், மேற்குப் பசிபிக் பெருங்கடல் ஆகிய கடல்களின் ஆழம் குறைந்த பவளப்பாறைத் திட்டுப் பகுதிகளில் வாழ்கின்றன. இக் குடும்பத்தில் 7 பேரினங்களில் ஏறத்தாழ 86 இனங்கள் உள்ளன.
ஒளிரும் நிறங்களையும், பக்கவாட்டில் அழுத்தப்பட்டது போன்றதும் உயரமானதுமான உடலமைப்பையும் கொண்ட கடற்தேவதை மீன்கள் பவளப்பாறைப் பகுதிகளில் வாழும் எடுப்பான தோற்றம் கொண்ட உயிரினங்கள் ஆகும்.
உசாத்துணை
பகுப்பு:மீன் குடும்பங்கள் பகுப்பு:கடல்வாழ் உயிரினங்கள்
சைலீன் வூட்லி
சைலீன் டயண் வூட்லி (Shailene Diann Woodley, பிறப்பு: நவம்பர் 15, 1991) ஒரு அமெரிக்க நாட்டு திரைப்பட நடிகை ஆவார். இவர் 1999ம் ஆண்டு ரீப்லேசிங் டாட்  என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து பைனல் அப்ரோச், டைவர்ஜென்ட், த ஃபால்ட் இன் அவர் ஸ்டார்ஸ் உள்ளிட்ட திரைப்படங்களிலும் ஜேக் & பாபி, மை நேம் இஸ் ஏர்ல், சிஎஸ்ஐ:நியா போன்ற தொடர்களிலும் நடித்துள்ளார்.
ஐக்கிய நாடுகள் தலைமையகம்
thumb|250px|ஐக்கியநாடுகள் சபை, தலைமை நிலையக் கட்டிடம்
சைலீன் வூட்லி
வெளி இணைப்புகள்
பகுப்பு:1991 பிறப்புகள் பகுப்பு:வாழும் நபர்கள் பகுப்பு:அமெரிக்க நடிகைகள் பகுப்பு:அமெரிக்க சுற்றுச்சூழல் செயற்பாட்டாளர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
ஐக்கிய நாடுகள் தலைமையகம்
ஐக்கிய நாடுகள் தலைமையகம், நியூயார்க் நகரில் உள்ள தனித்துவமானதொரு கட்டிடத் தொகுதியாகும். இது 1952 ஆம் ஆண்டிலிருந்து, ஐக்கிய நாடுகள் அவையின் தலைமை அலுவலகமாகச் செயற்பட்டு வருகின்றது. இது மான்ஹட்டனின் கிழக்குப் பகுதியில், டர்ட்டில் பே (Turtle Bay) வட்டகையில், ஈஸ்ட் ஆற்றை நோக்கியிருக்கும் பரந்த நிலத்தில் அமைந்துள்ளது. இது நியூயார்க் நகரத்தில் இருந்தாலும், இக் கட்டிடத்தொகுதி அமைந்துள்ள இடம் ஒரு அனைத்துலக ஆட்சிப் பகுதியாகும். இந் நிலப்பகுதி, மேற்கில் முதலாவது அவெனியூவையும், கிழக்கு 42 ஆவது தெருவைத் தெற்கிலும், கிழக்கு 48 ஆவது தெருவை வடக்கிலும், ஈஸ்ட் ஆற்றைக் கிழக்கிலும் எல்லைகளாகக் கொண்டுள்ளது. ஃபிராங்க்லின் டி. ரூஸ்வெல்ட் ஈஸ்ட் ஆற்றுச் சாலை (Franklin D. Roosevelt East River Drive) இக் கட்டிடத்தொகுதியின் கீழாகச் செல்கிறது.
thumb|180px|left|ஐக்கியநாடுகள் சபை, தலைமை நிலையக் கட்டிடம். இன்னொரு தோற்றம்
இக் கட்டிடத் தொகுதியில் மூன்று முக்கியமான கட்டிடங்கள் உள்ளன. 39 மாடிகளைக் கொண்ட செயலகக் கட்டிடம், சபையின் உறுப்பு நாடுகள் கூடுகின்ற பொதுச் சபைக் கட்டிடம், டாக் ஹாமர்ஷீல்ட் நூலகம் என்பனவே அவையாகும். இவை தவிர இத் தொகுதி, கட்டிடங்களைச் சுற்றி அமைந்துள்ள பூங்காக்களுக்கும், சிற்பங்களுக்கும் பெயர்பெற்றது.
ஐக்கிய நாடுகள்சபையின் இந்தத் தலைமையகக் கட்டிடத் தொகுதி, 1949, 1950 ஆம் ஆண்டுகளில், ஜோன் டி, ராக்பெல்லர் ஜூனியர் வழங்கிய 8.5 மில்லியன் டாலர்கள் நன்கொடையைக் கொண்டு வாங்கிய நிலத்தில் கட்டப்பட்டது.
பகுப்பு:ஐக்கிய நாடுகள் கட்டிடங்கள்
வில்லியம் அய்லிங்
வில்லியம் அய்லிங் (William Ayling, பிறப்பு: செப்டம்பர் 30 1766, இறப்பு: அக்டோபர் 1826), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளில் கலந்து கொண்டுள்ளார். 1800-1810 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1766 பிறப்புகள் பகுப்பு:1826 இறப்புகள் பகுப்பு:கென்ட் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
வேட்பேடு
வேட்பேடு அல்லது வேர்ட்பேட் (WordPad) என்பது விண்டோசு 95இலிருந்து அனைத்து மைக்குரோசாபிட்டுப் பதிப்புகளுடனும் உள்ளடக்கப்பட்டு வரும் அடிப்படைச் சொற்செயலி ஆகும். இது நோட்பேட்டை விட மேம்பட்டதும் மைக்குரோசாபிட்டு வேர்டை விட எளியதுமான மென்பொருள் ஆகும். மைக்குரோசாபிட்டு இரைட்டிற்குப் பதிலீடாகவே விண்டோசு 95இலிருந்து வேட்பேடு அறிமுகப்படுத்தப்பட்டது.
வசதிகள்
வேட்பேட்டு மென்பொருளில் உரையை வடிவமைக்கவும் அச்சிடவும் முடியும். ஆனாலும் சொற்றிருத்தி, நிகண்டு, வரிசைப் பட்டியல்களுக்கான ஏற்பு முதலிய வசதிகளை வேட்பேடு கொண்டிருக்கவில்லை. வேட்பேடானது மடல்களையும் சிறு துண்டுகளையும் எழுதுவதற்குப் பொருத்தமானது. ஆனால், வரைகலையிலும் அச்சமைப்பிலும் கூடியளவு தங்கியுள்ள வேலைகளை வேட்பேட்டின் மூலம் வினைத்திறனுடன் செய்ய முடியாது.
வேட்பேடானது வேட்பேட்டிலேயே வடிவமைக்கப்பட்ட உயர் உரை வடிவமைப்பை ஏற்றாலும் வேடு 2007இன் உயர் உரை வடிவமைப்பில் வரையறுக்கப்பட்டுள்ள அனைத்து வசதிகளையும் ஏற்காது.
விண்டோசு 95, விண்டோசு 98, விண்டோசு 2000 ஆகிய இயங்குதளங்களில் வேட்பேட்டு மென்பொருளில் மைக்குரோசாபிட்டின் இரிச்செடிட்டு கண்டுரோலின் பதிப்புகளான 1.0, 2.0, 3.0 ஆகியவை முறையே பயன்படுத்தப்பட்டன. பின்னர், விண்டோசு எட்சு. பி. பணிப் பொதி 1இற்குப் பிறகு வெளிவந்த மைக்குரோசாபிட்டு இயங்குதளங்களில் (விண்டோசு 7 உள்ளடங்கலாக) இரிச்செடிட்டு 4.1ஏ பயன்படுத்தப்படுகின்றது.
விண்டோசு எட்சு. பி. இயங்குதளத்துக்கான வேட்பேட்டில் முழு ஒருங்குறி ஏற்பு இருந்தாலும் அப்பதிப்பு 16-இருமி ஒருங்குறி நிலைமாற்ற வடிவமைப்புப் பெருமுடிவை ஏற்கவில்லை. மேலும் வேட்பேட்டின் முன்னைய பதிப்புகளில் ஆவண வடிவில் கோப்புகளைச் சேமிக்கக் கூடியதாக இருந்தாலும் அப்பதிப்பில் அவ்வாறு சேமிக்க முடியாது (உரை ஆவணமாகவும் உயர் உரை வடிவமைப்பாகவும் மட்டுமே சேமிக்க முடியும்.). பாதுகாப்புக் காரணங்களுக்காக விண்டோசு எட்சு. பி. பணிப் பொதி 2இலிருந்து இரைட்டுக் கோப்புகளையும் வேட்பேடு ஏற்பதில்லை.
பின்னர், வேட்பேட்டின் விண்டோசு விசிட்டாப் பதிப்பானது தவறான மீடருகை, தவறான வடிவமைப்பு முதலிய சிக்கல்களினால் மைக்குரோசாபிட்டு வேட்டு ஆவணக் கோப்புகளை வாசிக்க முடியாதவாறு மாற்றியமைக்கப்பட்டது. அத்துடன், வேட்பேட்டில் வேட்டுக் கோப்புகளைத் திறப்பதில் பாதுகாப்பு வழுவொன்று காணப்படுவதாகவும் ஒரு மைக்குரோசாபிட்டுப் பாதுகாப்பறிக்கையிலும் குறிப்பிடப்பட்டுள்ளது. ஆகையால், பழைய ஆவணங்களையும் (97-2003) புதிய ஆவணங்களையும் (ஆபிசுத் திறந்த நீட்டுறு குறிமொழி) திறப்பதற்கு மைக்குரோசாபிட்டு வேடு வியூவர் என்ற இலவச மென்பொருளைப் பரிந்துரைக்கின்றது. ஆனால், விண்டோசு 7உடன் இணைத்து வழங்கப்படும் வேட்பேடானது வேட்பேட்டிலேயே உருவாக்கப்பட்ட ஆபிசுத் திறந்த நீட்டுறு குறிமொழியையும் திறந்த ஆவண உரையையும் ஏற்கின்றது. விண்டோசு 7இல் மைக்குரோசாபிட்டு, வேட்பேட்டின் வடிவமைப்பை ஆபிசு 2010 பாணி நாடா வரைகலைப் பயனர் இடைமுகமாக மாற்றியுள்ளது. இதன் மூலம் பட்டிப் பட்டையும் கருவிப் பட்டைகளும் பதிலீடு செய்யப்பட்டுள்ளன. வேட்பேட்டைப் போலவே விண்டோசுடன் இணைத்து வழங்கப்படும் பெயிண்டு போன்ற செயலிகளும் அவற்றின் இடைமுகத்தில் மாற்றத்தைப் பெற்றுள்ளன.
வரலாறு
வேட்பேட்டு மென்பொருளானது முன்னைய விண்டோசுப் பதிப்புகளில் பயன்படுத்தப்பட்ட மைக்குரோசாபிட்டு இரைட்டுக்கான பதிலீடாக விண்டோசு 95இல் முதன்முதலாக அறிமுகப்படுத்தப்பட்டது. அத்துடன், விண்டோசு 95 வெளிவிடப்படுவதற்குச் சிறிது முன்னதாக மைக்குரோசாபிட்டினால் வேட்பேட்டு மென்பொருளுக்கான மூல நிரலும் மைக்குரோசாபிட்டு பவுண்டேசன் கிளாசசு மாதிரிச் செயலியாக மைக்குரோசாபிட்டு பவுண்டேசன் கிளாசசு 3.2உடனும் அதற்குப் பிந்தைய பதிப்புகளுடனும் வழங்கப்பட்டது. இப்போதுங்கூட மைக்குரோசாபிட்டு உருவாக்குநர் வலையமைப்பின் இணையத்தளத்திலிருந்து அதனைத் தரவிறக்க முடியும்.
வேட்பேட்டை ஒத்த ஒரு மென்பொருள் வேட்பேடு எனும் பெயரிலேயே சில வணிகர்களால் விண்டோசு எம்பெடடு காம்பாக்கிட்டு முன்னிறுவலுடன் வழங்கப்படுகின்றது. அம்மென்பொருளும் திரைப்பலகத்தில் இயங்கும் வேட்பேடு போலவே எளிய செயற்பாட்டைக் கொண்டது. அதனுடைய படவுரு மைக்குரோசாபிட்டு வேட்டின் தொடக்க காலப் படவுருவை ஒத்துள்ளது.
மேற்கோள்கள்
பகுப்பு:மைக்ரோசாப்ட் பகுப்பு:மென்பொருள் பகுப்பு:திருத்திகள் பகுப்பு:விண்டோசு ஆக்கக்கூறுகள்
அனா கென்ட்ரிக்
அனா கென்ட்ரிக் (Anna Kendrick) (பிறப்பு: ஆகஸ்ட் 9, 1985) ஒரு அமெரிக்க நாட்டு நடிகை மற்றும் விளம்பர நடிகை ஆவார். இவர் ட்விலைட் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற திரைப்படங்களில் நடித்துள்ளார்.
ஆரம்பகால வாழ்க்கை
இவர் ஆகஸ்ட் 9, 1985ஆம் ஆண்டு போர்ட்லேண்ட் மேய்ன் அமெரிக்காவில் பிறந்தார்.
மேற்கோள்கள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகைகள் பகுப்பு:விளம்பர நடிகைகள் பகுப்பு:அமெரிக்கப் பெண்கள் பகுப்பு:ஆங்கில அமெரிக்கர்கள் பகுப்பு:அமெரிக்கப் பெண் எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
1919
1919 (MCMXIX) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
1919 நாட்காட்டி
*
என் கடமை
என் கடமை 1964 ஆம் ஆண்டு வெளிவந்த தமிழ்த் திரைப்படமாகும். எம். நடேசன் இயக்கத்தில் வெளிவந்த இத்திரைப்படத்தில்எம். ஜி. ஆர், பி. சரோஜாதேவி மற்றும் பலர் நடித்திருந்தனர்.
மேற்கோள்கள்
பகுப்பு:1964 தமிழ்த் திரைப்படங்கள்‎ பகுப்பு:எம். ஜி. ஆர். நடித்துள்ள திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:சரோஜாதேவி நடித்த திரைப்படங்கள்
காரேந்தல் பாலசுப்பிரமணியசுவாமி கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முருகன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:இராமநாதபுரம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வட்டு சேமிப்பு
வட்டு சேமிப்பு (ஆங்கிலத்தில் Disk storage) என்பது தரவுகளை ஒன்று அல்லது மேற்பட்ட சுழலும் வட்டுகளின் மேற்பரப்பில் மின்னணு, காந்த, ஒளி அல்லது இயற்பு இயக்க மாற்றங்களின் மூலம் பதிவு செய்யும் சேமிப்புப் பொறிமுறைகளின் ஓர் பொதுவான வகை. வட்டு இயக்கி என்பது சேமிப்பு பொறிமுறையை செயல்படுத்தும் ஓர் சாதனம்; பொதுவாக இது வட்டு ஊடகத்தினின்றும் வேறுபடுத்தி அறியப்படும். நீக்க இயலாத வட்டு அடங்கிய வன் வட்டு இயக்கி, நெகிழ் வட்டு இயக்கியும் அதன் நீக்கக்கூடிய நெகிழ் வட்டும், பிற ஒளி வட்டு இயக்கிகள், அதனோடு தொடர்புடைய ஒளி வட்டு ஊடகம் முதலியவை வட்டு சேமிப்பு சாதனங்களில் குறிப்பிடத்தக்க வகைகள்.
பின்புலம்
ஒலி தகவல்கள் முதலில் தொடர்முறைகளில்(அனலாக் முறைகள்) பதிவு செய்யப்பட்டன. அது போலவே முதல் நிகழ்பட வட்டுகளும் அனலாக் முறைகளையே பயன்படுத்தி பதிவு செய்தன. இசை துறையில் பதிவு முறையில் பயன்படுத்தப்பட்ட அனலாக் முறை பெரும்பாலும் எண்ணிம ஒளித் தகவல்களாக பதியப்படும் எண்ணிம ஒளி (ஆப்டிகல்) தொழில்நுட்ப முறைகளால் பதிலீடு செய்யப் பட்டுவிட்டன.
அணுக்க முறைகள்
எண்ணிம வட்டு இயக்கிகள் என்பவை கணினி தரவு சேமிப்பு சாதனங்கள் ஆகும். ஒவ்வோர் வட்டும் வருமுறை பாளங்களாக, பிரிவுகளின் தொகுப்புகளாகப் பகுக்கப்படும். பாளங்கள் அவற்றின் வருமுறை பாள முகவரிகளால் அறியப்படும்.வட்டுகளில் எழுதுவதும், அவற்றிலிருந்து தரவுகளைப் படிப்பதும் பாளங்களின் நுணுக்க அளவிலேயே நிகழும்.
சுற்று வேகம், தட அமைப்பு
[[File:Comparison disk storage.svg|thumb|300px|தடங்கள் புலப்படும் (அளவீடுகளற்றவை), பல வடிவுகளிலான சேமிப்பு வட்டுகளின் ஒப்பீடு; பச்சை துவக்கத்தையும், சிவப்பு முடிவையும் குறிக்கும். இயக்கிக்குள் நேரும் இயற்பு இயக்கம் இரு விதமான இயக்கங்களில் நிகழும். சாதனத்துள் வட்டைச் சுழற்றும் இயக்கம் ஒன்றும், வட்டின் குறுக்கு நெடுக்காக தடங்களுக்கிடையில் நகரும் எழுதுமுனையின் பக்கவாட்டு இயக்கம் மற்றொன்று.
இருவிதமான வட்டு சுழல் முறைகள்:
தாதுசேனன்
தாதுசேனன் (பொ.பி. 463 - 479) என்பவன் இலங்கை மௌரிய மன்னர்கள் வம்சத்தை சேர்ந்த முதல் மன்னனாவான். களப்பிரர் ஆட்சிக்காலத்தில் தமிழகத்திலிருந்து வந்த பாண்டியர் வேந்தர்கள் சிலர் இராசராட்டிரப் பாண்டியர் என்னும் ஆட்சியை தொடங்கி வைத்தனர். அக்காலத்தில் தாதுசேனன் அநுராதபுரம் மகாவிகாரை என்னும் பௌத்தப் பள்ளியில் இருந்தான். இவனுக்கு நாடாலும் ஆசையிருக்கிறதை அறிந்த இவனுடைய தாய்மாமன் இவனுக்கு மத நூல்களை போதிக்காமல் அரசியல் நூல்களை போதித்தான். தனக்கெதிரான தாதுசேனன் பௌத்தப் பள்ளியில் இருப்பதை அறிந்த முதலாம் இராசரட்டிரப் பாண்டியன் பாண்டு இவனை கைது செய்வதற்கு முயற்சித்தான். இதை அறிந்த தாதுசேனனும் அவன் மாமனும் மகாவலி கங்கை தாண்டிச் சென்று உருகுணை காட்டுப்பகுதிக்குச் சென்றனர். அக்காலத்தில் உருகுணை கலகக்காரர்களுக்குப் புகலிடமாக விளங்கியது. அங்கிருந்து இராசராட்டிரப் பாண்டியர்கள் மீது படையெடுக்க தக்க சமயம் பார்த்திருந்தனர் தாதுசேனனைச் சேர்ந்தவர்கள். ஆறு இராசராட்டிரப் பாண்டியர் மன்னர் ஆட்சியிலும் இராசராட்டிரம் மீது படையெடுத்தான். அனைத்து படையெடுப்பிலும் பாண்டிய மன்னர்களுக்கே வெற்றி கிட்டினாலும் திரிதரன் மற்றும் தாட்டியன் போன்ற இராசராட்டிரப் பாண்டியர்கள் இவனால் கொல்லப்பட்டனர். முடிவாக ஆறாம் இராசராட்டிரப் பாண்டிய மன்னனான பிட்டியன் ஆட்சியில் அவனைக்கொன்று இலங்கையைக் கைப்பற்றினான் தாதுசேனன். அதிலிருந்து இராசராடிரப் பாண்டியர் ஆட்சி முடிவு பெற்றது. மௌரிய வம்சத்தைச் சேர்ந்த இவனது வழிவந்தோரே அதன் பிறகு இலங்கையை சில நூற்றாண்டுகள் அரசாண்டனர்.
உள்நாட்டுப்பகை
இவனுக்கு இரண்டு மனைவிகள் இருந்தனர். முதல் அரசகுல மனைவிக்கு முதலாம் முகலன் (பொ.பி. 497 -515) என்ற மகனும் ஒரு மகளும் இருந்தனர். மற்றொரு மனைவிக்கு முதலாம் காசியப்பன் என்ற மகனுண்டு. தாதுசேனனின் தங்கை மகனுக்கு தன் முதல் மனைவியின் பெண்ணை மனமுடித்து அவனையே அமைச்சனாகவும் வைத்துக் கொண்டான். தன் பெண்ணை அமைச்சன் கொடுமைப்படுத்துகிறான் என்பதை அறிந்த தாதுசேனன் தன் தங்கையும் அமைச்சனின் தாயுமானவளை கொன்றுவிட்டான். அதனால் கோபமடைந்த அமைச்சன் காசியப்பனிடம் சென்று அவனுக்கு அரசாளும் ஆசையை ஊட்டிவிட்டு அவனின் தந்தையான தாதுசேனனையே கைது செய்யுமாறு செய்துவிட்டான். அதனால் பட்டத்துக்கு உரியவனான முகலன் தமிழகத்திற்கு தப்பிவிட்டான். அமைச்சன் அதனோடு நில்லாமல் காசியபனிடம் மீண்டும் சென்று உன் தந்தையான் தாதுசேனன் இலங்கையின் செல்வங்களை மொக்கல்லானனுக்காக ஒளித்து வைத்திருப்பதாக கூறியவுடன் தாதுசேனனையே காசியபன் கொன்றுவிட்டான். அதன் பிறகு காசியபன் (பொ.பி. 479 - 497] இலங்கையை அரசாண்டான்.
இவற்றையும் பார்க்க
ஆட்சியாளர் பட்டியல், இலங்கை
மூலநூல்
பகுப்பு:இலங்கை மௌரிய மன்னர்கள் பகுப்பு:473 இறப்புகள்
ஆர்தர் சி. கிளார்க்
சர் ஆர்தர் சார்ல்ஸ் கிளார்க் (Arthur Charles Clarke, டிசம்பர் 16, 1917 – மார்ச் 19, 2008 ) பிரித்தானிய அறிவியல் புதின எழுத்தாளரும், கண்டுபிடிப்பாளரும் ஆவார். ஏறத்தாழ 100 புத்தகங்களுக்கு ஆசிரியரான ஆர்தர் சி. கிளார்க், அறிவியல் பூர்வமான ஆதாரத்தையும், அறிவியல் கோட்பாட்டையுமே தமது எழுத்துத்துறைக்கு அதிகளவு பயன்படுத்தியவர். நம் உலகத்தின் எல்லைகளுக்கு அப்பாலும் மனிதனின் தலைவிதி பரந்துள்ளது என்ற தொலைநோக்கக் கருத்தை வலுவாக முன்னிறுத்தியவர். 1968 இல் இவர் எழுதிய 'எ ஸ்பேஸ் ஒடிசி' என்ற புதினமும் அதே பெயரில் ஸ்டான்லி கூப்ரிக் என்பவரால் இயக்கி இவரால் தயாரிக்கப்பட்ட '2001: எ ஸ்பேஸ் ஒடிசி' என்ற திரைப்படமும் இவரது இந்தத் தொலைநோக்குப் பார்வைக்குச் சான்றுகளாக உள்ளன. கிளார்க் இருபதாம் நூற்றாண்டு அறிபுனை எழுத்துலகின் முப்பெரும் எழுத்தாளர்களுள் ஒருவராகக் கருதப்படுகிறார் மற்ற இருவர் ஐசாக் அசிமோவ் மற்றும் ராபர்ட் ஏ. ஹெய்ன்லீன் ஆகியோராவர்.
வாழ்க்கைக் குறிப்பு
கிளார்க் இங்கிலாந்தில் சொமர்செட் என்ற இடத்தில் டிசம்பர் 16, 1917 இல் பிறந்தார். அவரது தந்தை ஒரு உழவர். தாய் அஞ்சல் நிலையத்தில் தந்தி அனுப்புனராகப் பணியாற்றினார். நான்கு குழந்தைகளில் மூத்தவரான கிளார்க் அருகில் உள்ள டாண்டன் (Taunton) நகர உயர்நிலைப்பள்ளியில் 'புலமைப்பரிசில்' (கல்வித்திறமைப் பரிசில்) பெற்ற மாணவனாகக் கல்வி பயின்றார். தான் பிள்ளைப் பருவத்தில் சோமர்செட் கடற்கரையோரம் நடக்கையில் தனது அறிவியல் கற்பனைகளை விழித்தெழச் செய்த பல நிகழ்ச்சிகளை நினைவு கூர்வார். அவற்றில் ஒரு சில, தன் தந்தை ஒரு முறை ஒரு டைனோசர் படமுள்ள ஒரு சீட்டுக்கட்டு கொடுத்தது; கட்டுமானம் செய்யும் விளையாட்டுப் பொருட்களை அன்பளிப்பாகப் பெற்றது போன்றன. முதல் உலகப்போரில் படுகாயமடைந்திருந்த தன் தந்தையை தன் 13-வயதில் கிளார்க் இழந்தார். இதன் பின் டான்டூனில் உள்ள ஷாய்ஷ் இலக்கணப் பள்ளியில் சேர்ந்து கல்வி பயின்றார். சிறு வயதிலேயே வானியலில் ஈடுபாடு கொண்ட ஆர்தர் பழைய அமெரிக்க அறிவியல் புதின நூல்களைப் படிப்பது வழக்கம். ஆரம்பக் கல்வியை முடித்துக் கொண்டவர் தொடர்ந்து பல்கலைக்கழகத்தில் படிக்க அவரது குடும்ப வருவாய் போதாமையினால், தனது 19 ஆவது வயதிலேயே லண்டன் அரசுப் பணியில் (கல்வித்திணக்களத்தில்) சேர்ந்து  பணியாற்றினார்.
பணிகள்
இவர் தனது 17-ஆம் அகவையிலேயே பிரித்தானியாவில் கோள்களியல் கழகத்தில் சேர்ந்தார். பின்னாளில் இதன் பொருளாளராகவும், தலைவராகவும் பொறுப்பு வகித்தார். அரசுப் பணியில் இவரது கணிதக் கூர்மை கணக்கு வழக்குகளைச் சரிபார்க்கும் பணிக்கு உயர்வித்தது. ஆனால் 1941-ல் இரண்டாம் உலகப் போரின்போது அப்பணியிலிருந்து விலகி ராயல் வான்படையில் இணைந்தார். அங்கு இலத்திரனியலில் பயிற்சி பெற்று வானொலிப் பள்ளியில் செய்முறைப் பயிற்சியாளரானார். இறுதியில் தென்மேற்கு இங்கிலாந்தில் வட காரன்வாலில் உள்ள டேலிட்ஸ்டோமூர் என்ற இடத்தில் அமெரிக்காவின் தரைக் கட்டுப்பாட்டு ராடார் அமைப்புக் குழுவில் பணியாற்றினார். இவர் பணியாற்றிய இந்த அமெரிக்கக் குழுவின் தலைவர், இயற்பியலில் நோபல் பரிசு பெற்ற  லூயிஸ் டபிள்யூ ஆல்வாரெஸ் ஆவார். இந்தக் காலகட்டமே கிளார்க்கைச் சாதாரண புதினங்கள் எழுதுவதிலிருந்து அறிவியல் பக்கம் திருப்பியதாக 1963-ல் எழுதிய "பறத்தல் வழி" (Glide path) என்ற தனது நூலில் குறிப்பிட்டுள்ளார். இரண்டாம் உலகப் போர் முடிவின் பின்னர் ராயல் வான்படையிலிருந்து விலகி லண்டன் கிங்ஸ் கல்லூரியில் இயற்பியல் மற்றும் கணிதவியலில் சேர்ந்தார். அதன் பின் பட்ட மேற்படிப்பாக வானவியலில் சேர்ந்தார். இப்படிப்பு அவருக்குச் சோர்வைத் தந்ததால் அதை விடுத்து "சயின்ஸ் அப்ஸ்ட்ராக்ட்" (Science Abstracts) (1949-50) என்ற இதழில் உதவி ஆசிரியராகப் பணியாற்றினார். இப்பணி அவருக்குச் சிந்திக்கவும் எழுதவும் நேரத்தைக் கொடுத்தது. 1951-இலிருந்து கிளார்க் முழுநேர எழுத்தாளரானார்.
இலங்கைக்கு புலம் பெயர்வு
1953 இல் கிளார்க் மரிலின் மேஃபீல்ட் என்ற பெண்ணைத் திருமணம் புரிந்தார். மணம் புரிந்து ஆறு மாதங்களில் அவர்கள் பிரிந்தனர். ஆனாலும் 1964 ஆம் ஆண்டிலேயே அவர்கள் அதிகாரபூர்வமாகப் பிரிந்தனர். 1962-ல் இவர் போலியோ நோயினால் தாக்குண்டார். நோயின் தொடர் விளைவால் வாழ்வில் பிற்காலங்களைப் பெரும்பாலும் இவர் நகரும் நாற்காலியிலேயே கழித்தார். இவரது வெளியுலகத் தொடர்பு, தொலைபேசி மற்றும் மின்னஞ்சல் வழியாகவே இருந்தது. தன் கற்பனைக்கும், சிந்தனைக்கும், எழுதுவதற்கும் ஏற்ற அமைதியான இடமாக இலங்கையில் கொழும்பு நகரைத் தேர்ந்தெடுத்தார். 1956 ஆம் ஆண்டில் இலங்கையில் குடியேறி அங்கிருந்து தனது எழுத்துக்களையும் ஆய்வுகளையும் தொடர்ந்தார். அங்கு அவர் இறக்கும் வரை ஏறக்குறைய 45 ஆண்டு காலம் வாழ்ந்தார்.
மூன்று விதிகள்
ஆர்தர் சி கிளார்க் தான் எழுதிய பல புத்தகங்கள், கட்டுரைகள் ஆகியவற்றுடன் அவருடைய மூன்று விதிகளையும் (Three Laws) நமக்கு விட்டுச் சென்றுள்ளார். இது அவரது அறிவியல் புதினங்களில் நடைமுறை சாத்தியமாக வெளிப்படுத்திய உள்ளுணர்வுக் கோட்பாடுகளின் அறிவார்ந்த உந்தமாகக் கருதலாம். அவை:
சிறப்பு
1998 இல் இங்கிலாந்தின் இரண்டாம் எலிசபெத் அரசியாரால் "நைட்" பட்டம் பெற்றார். 2000 ஆம் ஆண்டில் வேல்ஸ் இளவரசர் இலங்கைக்கு வருகை தந்தபோது இப்பெருந்தகைக்கு சர் பட்டம் அளித்துச் சிறப்பித்தார். இலங்கை அரசின் மிக உயரிய விருதான "ஸ்ரீ லங்காபிமன்யா" என்ற விருது 2005 ஆம் ஆண்டு இவருக்கு வழங்கப்பட்டது.
வெளி இணைப்புகள்
பகுப்பு:இலங்கை எழுத்தாளர்கள் பகுப்பு:1917 பிறப்புகள் பகுப்பு:2008 இறப்புகள் பகுப்பு:ஆங்கில அறிபுனை எழுத்தாளர்கள் பகுப்பு:ஆங்கிலேயக் கண்டுபிடிப்பாளர்கள்
சுவர்க்கக் கோவில்
சுவர்க்கக் கோவில் என்பது பீஜிங் நகரத்தில் உள்ள சமயக் கட்டிடங்களின் வளாகம் ஆகும். இவ்வளாகம் கட்டும் பணி 1420-ல் தொடங்கியது.
பீஜிங்கில் உள்ள நான்கு பெருமைக்குரிய கோவில்களின் இதுவே மிகவும் பெரியதாகும்.
பகுப்பு:குறுங்கட்டுரைகள் பகுப்பு:சீனக் கோயில்கள் பகுப்பு:சீனாவில் உள்ள உலக பாரம்பரியக் களங்கள்